钦定古今图书集成/方舆汇编/边裔典/第053卷 > 后汉
## 钦定古今图书集成/方舆汇编/边裔典/第053卷 > 后汉

### 和帝永元六年都护班超发诸国兵讨焉耆尉黎斩其王更立之

按《后汉书和帝本纪》，“永元六年秋七月，西域都护班
超大破焉耆、尉黎，斩其王。自是西域降服纳质者五
十馀国。”按《西域传》：“都护班超发诸国兵讨焉耆、危
须、尉黎山国，遂斩焉耆、尉黎二王，首传送京师县蛮
夷邸。超乃立焉耆左侯元孟为王，尉黎、危须、山国皆
更立其王。”